|  |  |
| --- | --- |
|  |  |

**IEPIRKUMA**

(Publisko iepirkumu likuma 8.² panta kārtībā)

**„Ādažu pirmsskolas izglītības iestādes multifunkcionālās zāles būvniecības**

**būvuzraudzība”**

**NOLIKUMS**

**Identifikācijas Nr.: ĀND 2016/01**

**Ādažos**

**2016**

1. **Vispārējā informācija**
   1. **Iepirkuma identifikācijas numurs:** ĀND 2016/01
   2. **Pasūtītājs:** Ādažu novada dome
   3. **Pasūtītāja rekvizīti**:

|  |  |
| --- | --- |
| Adrese: | Gaujas iela 33A, Ādaži, Ādažu novads, LV-2164 |
| Reģistrācijas Nr. | 90000048472 |
| Norēķinu konts: | LV43TREL9802419010000 |
| Bankas kods: | TRELLV22 |
| Tālrunis: | 67997350 |
| Fakss: | 67997828 |

* 1. **Kontaktpersona iepirkuma procedūras jautājumos**: Artis Brūvers, tālr.: 67996298, e-pasts: [artis.bruvers@adazi.lv](mailto:artis.bruvers@adazi.lv)

1. **Informācija par iepirkumu**
   1. Iepirkums tiek veikts atbilstoši Publisko iepirkumu likuma 8².panta nosacījumiem.
   2. Iepirkuma nolikums un visa ar iepirkumu saistītā publiskojamā informācija ir brīvi pieejami pasūtītāja mājas lapā internetā [www.adazi.lv](http://www.adazi.lv/).
2. **Piedāvājuma iesniegšanas un atvēršanas vieta, datums, laiks un kārtība**
   1. Piedāvājums jāiesniedz līdz **2016.gada 12.februārim plkst. 10:00**, iesniedzot personīgi Ādažu novada domē, Ādažos, Gaujas ielā 33A, 306.kabinetā (Kanceleja) 3.stāvā, vai atsūtot pa pastu. Pasta sūtījumam jābūt nogādātam norādītajā adresē līdz augstākminētajam termiņam.
   2. Piedāvājumi, kas iesniegti pēc šajā nolikumā noteiktā piedāvājumu iesniegšanas termiņa, netiks izskatīti un neatvērtā veidā tiks atdoti atpakaļ pretendentam.
   3. Iepirkuma piedāvājumu atvēršana un vērtēšana notiek slēgtās komisijas sēdēs.
3. **Piedāvājuma derīguma termiņš**
   1. Pretendenta iesniegtais piedāvājums ir derīgs, t.i., saistošs iesniedzējam 30 (trīsdesmit) kalendārās dienas, skaitot no piedāvājumu atvēršanas dienas.
   2. Ja objektīvu iemeslu dēļ iepirkuma līgumu nevarēs noslēgt piedāvājumu derīguma termiņa laikā, pasūtītājs un pretendents/i var vienoties par piedāvājuma spēkā esamības termiņa pagarināšanu.
4. **Piedāvājuma noformēšana**
   1. Piedāvājums iesniedzams aizlīmētā, aizzīmogotā iepakojumā – 3 (trīs) eksemplāros (viens oriģināls un divas kopijas). Uz piedāvājuma iepakojuma jābūt šādām norādēm:

* pasūtītāja nosaukums un adrese;
* Iepirkuma nosaukums un identifikācijas numurs;
* Atzīme „Neatvērt līdz 2016. gada 12.februārim plkst. 10:00”;
  1. Katrs piedāvājuma eksemplāra sējums sastāv no trim daļām:
* pretendenta atlases dokumenti, ieskaitot pieteikumu dalībai iepirkumā;
* tehniskais piedāvājums;
* finanšu piedāvājums.
  1. Visas piedāvājuma daļas iesniedzamas vienā sējumā. Dokumentiem jābūt cauršūtiem vai caurauklotiem. Auklu gali jāpārlīmē un jābūt norādei par kopējo lappušu skaitu piedāvājumā. Lapas jānumurē un tām jāatbilst satura rādītājam. Visi piedāvājumi jāievieto 5.1.punktā minētajā iepakojumā.
  2. Piedāvājumā iekļautajiem dokumentiem jābūt skaidri salasāmiem, bez labojumiem.
  3. Piedāvājums jāsagatavo latviešu valodā.
  4. Pretendents drīkst iesniegt tikai vienu piedāvājumu par visu pakalpojuma apjomu.
  5. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā.
  6. Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilps personu grupā.
  7. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas konkursā pārstāv attiecīgo personu grupu vai personālsabiedrību, kā arī katras personas atbildības sadalījumu.
  8. Komisija pieņem izskatīšanai tikai tos pretendentu iesniegtos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim.
  9. Iesniegtie piedāvājumi ir pasūtītāja īpašums un netiks atdoti atpakaļ pretendentiem.

1. **Informācija par iepirkuma priekšmetu**
   1. Iepirkuma priekšmets - būvuzraudzības pakalpojumi Ādažu pirmsskolas izglītības iestādes multifunkcionālās zāles būvniecības ietvaros.
   2. Iepirkums nav sadalīts daļās.
   3. Nav atļauta piedāvājumu variantu iesniegšana.
   4. Līguma izpildes termiņš sasaistīts ar Ādažu pirmsskolas izglītības iestādes multifunkcionālās zāles būvniecības līguma izpildes termiņu. Būvniecības līgumā tiks noteikts, ka būvdarbu uzsākšanas termiņš ir - 20 (divdesmit) kalendāro dienu laikā kopš būvniecības līguma noslēgšanas un būvdarbu pabeigšanas (būves nodošana ekspluatācijā) termiņš – 6 (sešu) mēnešu laikā kopš būvniecības darbu uzsākšanas. Attiecīgi paredzēts, ka būvdarbi tiks uzsākti 2016.gada pavasarī, tiklīdz tam būs piemēroti klimatiskie apstākļi. Izņēmuma gadījumā, ja laika apstākļi būs nepiemēroti būvdarbu uzsākšanai vai veikšanai, ar pasūtītāja rakstisku atļauju var tikt noteikts tehnoloģiskais pārtraukums, šādā gadījumā būvdarbu un attiecīgi arī būvuzraudzības līguma pabeigšanas beigu termiņš pagarinās par tehnoloģiskā pārtraukuma laika garumu. Pretendentam finanšu piedāvājumā jāiekļauj visi ar būvuzraudzības pakalpojuma izpildi saistītie izdevumi arī būvniecības līguma termiņa pagarinājuma gadījumā.
2. **Kvalifikācijas prasības**
   1. Pretendentam iepriekšējo 3 (trīs) gadu laikā ģenerāluzņēmēja statusā ir pieredze vismaz 3 (trīs) līdzvērtīgu līgumu izpildē. Par līdzvērtīgiem līgumiem šī punkta izpratnē uzskatāmi līgumi, kur:
      * 1. katra līguma kopējā līgumcena ir vismaz pretendenta piedāvātās līgumcenas attiecīgajā iepirkumā apjomā;
        2. līguma priekšmets ir trešās grupas jaunbūves (publiska būve) Ministru kabineta 2015. gada 30. jūnija noteikumu Nr.331 „Noteikumi par Latvijas būvnormatīvu LBN 208-15 “Publiskas būves””izpratnē būvniecības būvuzraudzība;
        3. vismaz viens no līgumiem ir slēgts par izglītības vai sporta ēkas jaunbūves būvuzraudzību;
        4. visas jaunbūves normatīvajos aktos noteiktajā kārtībā ir nodotas ekspluatācijā.

7.2. Pretendents pakalpojuma izpildē var nodrošināt sertificētu speciālistu – **atbildīgo būvuzraugu**, kuram iepriekšējo 3 (trīs) gadu laikā ir pieredze atbildīgā būvuzrauga statusā vismaz 3 (trīs) līdzvērtīgu līgumu izpildē. Par līdzvērtīgiem līgumiem šī punkta izpratnē uzskatāmi līgumi, kur:

* + - 1. katra līguma kopējā līgumcena ir vismaz pretendenta piedāvātās līgumcenas attiecīgajā iepirkumā apjomā;
      2. līguma priekšmets ir trešās grupas jaunbūves (publiska būve) Ministru kabineta 2015. gada 30. jūnija noteikumu Nr.331 „Noteikumi par Latvijas būvnormatīvu LBN 208-15 “Publiskas būves””izpratnē būvniecības būvuzraudzība;
      3. vismaz viens no šiem līgumiem ir slēgts par izglītības vai sporta ēkas jaunbūves būvuzraudzību;
      4. visas jaunbūves normatīvajos aktos noteiktajā kārtībā ir nodotas ekspluatācijā.

7.3. Pretendents pakalpojuma izpildē var nodrošināt sertificētu speciālistu – **atbildīgā būvuzrauga vietnieku**, kuram iepriekšējo 3 (trīs) gadu laikā ir pieredze atbildīgā būvuzrauga statusā vismaz 2 (divu) līdzvērtīgu līgumu izpildē. Par līdzvērtīgiem līgumiem šī punkta izpratnē uzskatāmi līgumi, kur:

* + - 1. katra līguma kopējā līgumcena ir vismaz pretendenta piedāvātās līgumcenas attiecīgajā iepirkumā apjomā;
      2. līguma priekšmets ir trešās grupas jaunbūves (publiska būve) Ministru kabineta 2015. gada 30. jūnija noteikumu Nr.331 „Noteikumi par Latvijas būvnormatīvu LBN 208-15 “Publiskas būves””izpratnē būvniecības būvuzraudzība;
      3. vismaz viens no šiem līgumiem ir slēgts par izglītības vai sporta ēkas jaunbūves būvuzraudzību.
  1. Pretendents pakalpojuma izpildē var nodrošināt sertificētus **papildus speciālistus**:
     1. vismaz 1 (vienu) **ūdensapgādes un kanalizācijas sistēmu izbūves būvuzraugu;**
     2. vismaz 1 (vienu) **siltumapgādes, ventilācijas, rekuperācijas un aukstumapgādes sistēmu** izbūves būvuzraugu;
     3. vismaz 1 (vienu) **ugunsdzēsības un apsardzes signalizācijas sistēmu** izbūves būvuzraugu.
  2. Pretendents drīkst piedāvāt vienu speciālistu vairākām 7.2.-7.4.punktu pozīcijām, ja tas atbilst nolikumā izvirzītajām prasībām, ar noteikumu, ka atbildīgais būvuzraugs nedrīkst būt arī atbildīgā būvuzrauga vietnieks.
  3. Pretendenta iesaistītajiem ārvalstu speciālistiem ir jābūt izsniegtām licencēm, sertifikātiem vai citiem dokumentiem attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie akti) un ārvalstu speciālistiem jāatbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā.
  4. Pretendenta finanšu apgrozījums iepriekšējo 3 (trīs) darbības gadu laikā ik gadu ir vismaz trīs reizes lielāks kā pretendenta piedāvātā kopējā līgumcena (bez PVN) attiecīgajā iepirkumā. Ja pretendenta darbības ilgums ir mazāks par trim gadiem, finanšu apgrozījumam ik gadu ir jābūt vismaz trīs reizes lielākam kā pretendenta piedāvātajai kopējai līgumcenai (bez PVN) attiecīgajā iepirkumā.
  5. Pretendentam un personām, uz kuru iespējām tas balstās, lai atbilstu nolikumā noteiktajām kvalifikācijas prasībām, ir pozitīvs pašu kapitāls un kopējais likviditātes koeficients (apgrozāmie līdzekļi/īstermiņa saistības) uz 2014. gada 31. decembri ir vismaz 1,0. Ja piedāvājumu iesniedz piegādātāju apvienība, tad šī prasība attiecināma atsevišķi uz katru piegādātāju apvienības dalībnieku; ja piedāvājumu iesniedz personālsabiedrība, tad šī prasība attiecināma uz personālsabiedrību, kā arī atsevišķi uz katru personālsabiedrības biedru.
  6. Ja piedāvājumu iesniedz piegādātāju apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, tai piedāvājumu ir jāiekļauj visu piegādātāju apvienības dalībnieku parakstīts saistību raksta (protokola, vienošanās, cita dokumenta) oriģināls vai apliecināta kopija, kas apliecina katra piegādātāju apvienības dalībnieka kompetenci un atbildības robežas un apņemšanos reģistrēt personālsabiedrību saskaņā ar nolikuma prasībām gadījumā, ja piegādātāju apvienība iegūs līguma slēgšanas tiesības.
  7. Ja piedāvājumu iesniedz personālsabiedrība, tad, tai piedāvājumu ir jāiekļauj personālsabiedrības līguma oriģināls vai apliecināta kopija vai izraksts, kā arī cita dokumenta (protokola, vienošanās, u.tml.) oriģināls vai apliecināta kopija, kas apliecina katra personālsabiedrības biedra kompetenci un atbildības robežas, un limitu, ja tas nav atspoguļots personālsabiedrības līgumā vai tā izrakstā.
  8. Ja iepirkuma komisija, vērtējot pretendenta iesniegto piedāvājumu, nevarēs konstatēt piedāvājumu iesniegušā pretendenta kvalifikācijas atbilstību nolikuma 7.nodaļas prasībām, attiecīgi, ja iesniegtā informācija būs neprecīza, nepilnīga, neskaidra, vai vispār nebūs iekļauta piedāvājumā, iepirkuma komisija to uzskatīs par būtisku piedāvājuma neatbilstību izvirzītajām prasībām un izslēgs pretendenta piedāvājumu no tālākas vērtēšanas.
  9. Ja pretendentam vai tā apakšuzņēmējam, vai personai, uz kuras iespējām pretendents balstās, iepriekšējo 3 (trīs) gadu laikā ir pieredze līgumu izpildē, kuru pasūtītājs ir bijis Ādažu novada dome, papildus 7.nodaļā noteiktajām kvalifikācijas prasībām, iepirkumu komisija vērtēs arī sadarbību ar šo personu realizēto līgumu ietvaros. Šādā gadījumā pretendenta pieredze tiks atzīta par atbilstošu, ja tas vienlaikus atbildīs gan 7.nodaļā noteiktajām kvalifikācijas prasībām, gan tam būs bijusi pozitīva sadarbība izpildīto līgumu ietvaros ar Ādažu novada domi. Sadarbība tiks atzīta par pozitīvu, ja visi nolīgtie līgumi būs bijuši izpildīti kvalitatīvi.

1. **Līguma izpildē iesaistītā personāla un apakšuzņēmēju maiņa**
   1. Iepirkuma procedūrā izraudzītā pretendenta personālu un apakšuzņēmējus, kurus pretendents iesaistījis līguma izpildē, par kuriem sniedzis informāciju piedāvājumā un kuru kvalifikācijas atbilstību izvirzītajām prasībām pasūtītājs ir vērtējis, pēc līguma noslēgšanas drīkst nomainīt tikai ar pasūtītāja rakstveida piekrišanu.
   2. Pasūtītājs nepiekrīt personāla un apakšuzņēmēju nomaiņai, ja pastāv kāds no šādiem nosacījumiem:
      1. tiek nomainīta persona vai apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību nolikumā noteiktajām prasībām, un piedāvātajai personai vai apakšuzņēmējam nav vismaz tāda pati kvalifikācija;
      2. piedāvātais apakšuzņēmējs atbilst Publisko iepirkumu likuma 8.²panta piektajā daļā minētajiem pretendentu izslēgšanas nosacījumiem (izslēgšanas nosacījumi pārbaudāmi attiecībā uz datumu, kad pasūtītāja Iepirkumu komisija izskata iesniegumu par apakšuzņēmēja maiņu).
   3. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu iespējami īsā laikā, bet ne vēlāk kā 5 (piecu) darbadienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
2. **Iesniedzamie kvalifikācijas dokumenti**
   1. Pilnvaru, ja piedāvājuma dokumentus iesniedz un paraksta pretendenta pilnvarota persona.
   2. Pieteikumu dalībai iepirkumā saskaņā ar paraugu 2. pielikumā;
   3. Lai apliecinātu 7.1. punktā noteiktās prasības izpildi: izziņu saskaņā ar paraugu 3. pielikumā par iepriekšējo 3 (trīs) gadu laikā izpildītajiem līgumiem. Izziņai pievieno pasūtītāju pozitīvas atsauksmes.
   4. Lai apliecinātu 7.2. līdz 7.4. punktā noteikto prasību izpildi:
      * 1. speciālistu sarakstu saskaņā ar paraugu 4. pielikumā;
        2. speciālistu CV;
        3. izziņu saskaņā ar paraugu 5. pielikumā par pretendenta iesaistītā atbildīgā būvuzrauga un atbildīgā būvuzrauga vietnieka pieredzi iepriekšējo 3 (trīs) gadu laikā. Izziņai pievieno objektu ekspluatācijā pieņemšanas aktu kopijas par katru izziņā minēto objektu, kā arī būvuzrauga saistību rakstu (attiecīgajos objektos) apliecinātas kopijas;
        4. piesaistīto speciālistu būvprakses sertifikātu vai kompetences pārbaudes iestādes lēmumu par būvspeciālista sertifikāta piešķiršanu apliecinātas kopijas;
        5. piesaistīto speciālistu apliecinājumus saskaņā ar paraugu 6. pielikumā;
        6. attiecībā uz ārvalstu speciālistiem papildus jāiesniedz licences, sertifikāti vai citi dokumenti attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie akti), kā arī Latvijas Republikas kompetentas institūcijas izsniegta profesionālās kvalifikācijas atzīšanas apliecība. Ja ārvalstu speciālistam šādas apliecības nav, jāiesniedz pretendenta apliecinājums par to, ka šis speciālists atbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā, un gadījumā, ja pretendentam tiks piešķirtas tiesības slēgt iepirkuma līgumu, līdz līguma noslēgšanai attiecīgais speciālists iegūs Latvijas Republikas kompetentas institūcijas izsniegtu profesionālās kvalifikācijas atzīšanas apliecību;
   5. Ja pretendents plāno iesaistīt līguma izpildē apakšuzņēmējus, nododot tiem pakalpojumu veikšanu vismaz 20 procentu vērtībā no kopējās iepirkuma līguma vērtības, tas iesniedz katra šāda apakšuzņēmēja apliecinājumu par gatavību piedalīties pakalpojumu sniegšanā, norādot tos pakalpojumus, kurus viņš paredz veikt (8. pielikums).
   6. Lai apliecinātu 7.7. punktā noteikto prasību izpildi: pretendenta parakstītu izziņu (9. pielikums) par pretendenta finanšu apgrozījumu (bez PVN) iepriekšējos 3 (trīs) gados. Ja pretendents dibināts vai uzsācis darbību vēlāk – izziņu par faktiski nostrādāto laika periodu. Pretendents izziņā iekļauj informāciju par pašu kapitālu un likviditātes koeficientu uz 2014. gada 31. decembri. Izziņai pievieno iepriekšējo trīs gadu apstiprināto bilanču kopijas un zvērināta revidenta atzinumu kopijas.
   7. Nolikuma 7.9. punktā minēto piegādātāju apvienības dokumentus.
   8. Nolikuma 7.10. punktā minētos personālsabiedrības dokumentus.
   9. Pretendenta apliecinājumu saskaņā ar 7. pielikumu, kurā norādīts pretendenta veicamo darbu apjoms procentos no kopējā pakalpojumu apjoma un katram apakšuzņēmējam nododamo darbu veidi (nododamā līguma daļa), kā arī katram apakšuzņēmējam nododamo darbu apjoms procentos (finansiālā vērtība) no kopējās iepirkuma līguma vērtības. Apliecinājumu noformē saskaņā ar paraugu 7. pielikumā un iesniedz arī tajā gadījumā, ja pretendents neplāno iesaistīt apakšuzņēmējus.
3. **Tehniskā piedāvājuma prasības un iesniedzamie dokumenti**
   1. Tehniskais piedāvājums jāsagatavo tādā detalizācijas pakāpē, lai iepirkuma komisija varētu secināt pretendenta lānoto pakalpojumu izpildes kārtību, atbildīgā būvuzrauga un tā vietnieka plānoto noslodzi objektā, pārējo būvuzraugu noslodzi objektā, visu būvuzraugu savstarpējo sadarbību, kvalitatīvas līgumizpildes risku novēršanas mehānismus un sasniedzamā rezultāta atbilstību pasūtītāja prasībām.
   2. Tehniskais piedāvājums sagatavojams brīvā formā, un tam jāatbilst 1. pielikumā esošajai Tehniskajai specifikācijai.
      1. Tehniskajam piedāvājumam pievienojams darbu izpildes grafiks pa nedēļām sasaistē ar finanšu plūsmu.
4. **Finanšu piedāvājuma prasības un iesniedzamie dokumenti**
   1. Finanšu piedāvājums sagatavojams brīvā formā, tajā jānorāda kopējā piedāvātā pakalpojuma līgumcena (EUR) ar un bez PVN, kā arī detalizētas vienību izmaksas (EUR) ar un bez PVN.
   2. Finanšu piedāvājumā jāiekļauj pretendenta apliecinājums, ka tas nodrošinās pakalpojuma sniegšanu līdz pilnīgai Ādažu pirmsskolas izglītības iestādes multifunkcionālās zāles būvniecības pabeigšanai un neatkarīgi no būvdarbu realizācijas termiņa, pretendenta piedāvātajā līgumcenā ir iekļauti visi ar būvuzraudzības pakalpojuma izpildi saistītie izdevumi (arī būvniecības līguma termiņa pagarinājuma gadījumā).
5. **Piedāvājumu izvēles kritēriji**
   1. Komisija slēgtā sēdē atver iesniegtos Piedāvājumus piedāvājumu iesniegšanas secībā.
   2. Piedāvājumu izvēles kritērijs – saimnieciski visizdevīgākais piedāvājums.
   3. Saimnieciski visizdevīgākā piedāvājuma vērtēšanas kritēriji:
      1. Piedāvātā līgumcena – maksimāli 70 punkti;
      2. Tehniskā piedāvājuma kvalitāte – maksimāli 30 punkti.
6. **Iepirkuma līgums**
   1. Pasūtītājs slēgs ar izraudzīto lētāko pretendentu iepirkuma līgumu, pamatojoties uz pasūtītāja sagatavotu un ar pretendentu saskaņotu līgumprojektu.
   2. Līgumprojekta noteikumi tiks sagatavoti saskaņā ar šī iepirkuma nolikuma noteikumiem.
   3. Līgumcenas samaksas nosacījumi –
      1. Iespējams avanss līdz 20% apjomā, iesniedzot Eiropas Savienībā reģistrētas kredītiestādes vai apdrošināšanas sabiedrības avansa nodrošinājuma garantiju pieprasītā avansa apjomā.
      2. Atlikušais maksājums - 10 (desmit) darba dienu laikā pēc pakalpojuma izpildes pabeigšanas un pakalpojuma galējā pieņemšanas – nodošanas akta abpusējas parakstīšanas un rēķina saņemšanas.

**Pielikumā:**

1. Tehniskā specifikācija;
2. Pieteikuma forma;
3. Pretendenta pieredzes apraksta forma;
4. Speciālistu saraksta forma;
5. Būvuzraugu pieredzes apraksta forma;
6. Būvuzraugu apliecinājuma forma;
7. Apakšuzņēmēju saraksta forma;
8. Apakšuzņēmēju apliecinājumu forma;
9. Apliecinājums par finanšu rādītājiem.